钦定古今图书集成/明伦汇编/人事典/第015卷 > 《古今医统》 > 《齿候叙论》
## 钦定古今图书集成/明伦汇编/人事典/第015卷 > 《古今医统》 > 《齿候叙论》

《经》曰：“肾衰则齿豁，精固则齿坚。”又曰：“齿者，肾之标，骨
之馀也。”

《巢元方》云：“齿者，骨之所终，髓之所养，手阳明之支脉
入于齿，若髓不足，阳明脉虚，不能荣于齿，则齿病矣。”
东垣曰：“夫齿者肾之标，口者脾之窍，诸经多有会于
口者，其牙齿是也。手足阳明之所过，上龂隶于坤土，
乃足阳明胃之脉贯络也。止而不动，下龂嚼物，动而
不休，手阳明大肠之脉所贯络也。手阳明恶寒饮而
喜热，足阳明喜寒饮而恶热，其病不一。”牙者肾之标，
亦喜寒，寒者坚牢，为病不同，热甚则齿动断摇袒脱，
作痛不已，故所治疗不同也。有恶寒冷之物而作痛
者，有恶热物而作痛者，又有恶寒热之物而作痛者，
有恶寒饮少、热饮多而作痛者，有恶热饮少、寒饮多

肿起为痛者，有齿疳臭烂。秽气不可近者。此火热之
甚也。